**ELŐTERJESZTÉS**

**A KÉPVISELŐ-TESTÜLET**

**2021.július …-i rendes ülésére**

**Előterjesztés**

**Közbiztonsági koncepció összeállításának kérdése**

A napirendet tárgyaló ülés dátuma: 2021.07…...

A napirendet tárgyaló ülés: Képviselő-testület

Az előterjesztést készítette: jegyző

Előterjesztő: Polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1. Előzmények, különösen az adott tárgykörben hozott korábbi testületi döntések és azok végrehajtásának állása: ------**

**2. Jogszabályi hivatkozások**: -----

**3.Költségkihatások és egyéb szükséges feltételeket, illetve megteremtésük javasolt forrásai:**

**Tényállás:**

Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 17. pontja szerint a helyi önkormányzat a helyi közügyek a helyben biztosítható közfeladatok körében közreműködik a település közbiztonságának biztosításában.

A települési önkormányzatok feladatai közé tartozik többek között a közbiztonság helyi feladatairól történő gondoskodás. A lakosságot közvetlenebbül érintő problémákat, ezek sorában kiemelkedő fontossággal a helyi bűnözés alakulását, jellegét, okait, következményeit, valamint a megelőzés lehetőségeit leginkább a helyi önkormányzatok - az illetékes rendőri szervek tájékoztató adatszolgálatásai alapján - képesek összegezni, valamint a helyben szükséges megfelelő megoldási stratégiát és annak módozatait leghatékonyabban az önkormányzatok tudják kidolgozni.

Az önkormányzat közbiztonsági és bűnmegelőzési koncepciójának elkészítése a helyi sajátosságok figyelembevételével kell elkészülnie.

A koncepció célja, az önkormányzat bűnmegelőzési és közbiztonsági filozófiájának megfogalmazása, a helyzetelemzés alapján a célok és prioritások kijelölése, ezek alapján pedig a lehetőségek figyelembevételével, a megvalósítás módszereinek és felhasználható eszközrendszereinek meghatározása, a stratégia alapján pedig a cselekvési terv meghatározása.

A Közbiztonsági és bűnmegelőzése koncepció által vizsgálni javasolt területek:

* az általános bűnügyi közbiztonság,
* közterületi közbiztonság, közlekedésbiztonság,
* veszélyhelyzeti közbiztonság,
* adat- és kiberbiztonság,
* családvédelmi- és gyámügyi természetű közbiztonsági kérdések,
* környezeti veszélyforrásokkal összefüggő közbiztonsági kérdések feltérképezése.

A koncepció összeállításába bevonni javasoltak szervek, személyek: illetékes rendőri szervek, polgárőség helyi szervezete, helyi polgári -és katasztrófavédelmi referens, adatvédelmi referens, családgondozó.

Kérem a képviselő-testületet, hogy a koncepció által vizsgálni javasolt területeket tekintse át és tegyen javaslatot, hogy milyen területre terjedjen ki a koncepció.

Telki, 2021. június 25.

 Deltai Károly

 polgármester

**Határozati javaslat**

**Telki község Önkormányzat**

**Képviselő-testülete**

**…/2021. (VI. ) Önkormányzati határozata**

**Közbiztonsági koncepció összeállítása**

Telki község Önkormányzat képviselő-testülete úgy határoz, hogy elkészíti a település közbiztonsági és bűnmegelőzési koncepcióját. A Közbiztonsági és bűnmegelőzése koncepció által érintett területek:

* az általános bűnügyi közbiztonság,
* közterületi közbiztonság,
* közlekedésbiztonság, veszélyhelyzeti közbiztonság,
* adat- és kiberbiztonság,
* családvédelmi- és gyámügyi természetű közbiztonsági kérdések,
* környezeti veszélyforrásokkal összefüggő közbiztonsági kérdések.

A Koncepció összeállításába az illetékes rendőri szerveket, polgárőség helyi szervezetét, helyi polgári védelmi referenst és a családgondozó, adatvédelmi referens kerüljön bevonásra.

A koncepció fő tartalmi elemei az alapelvek megfogalmazásán túl egy helyzetelemzés, a bűnmegelőzési tevékenység tapasztalatainak felvázolása, a célok és prioritások megfogalmazása, illetve a koncepció megvalósulása érdekében elvégzendő feladatok kell képeznie.

Felelős: Polgármesteri Hivatal

Határidő: 2021. szeptember 15.